**3․9 Ամփոփում**

Սիրելի մասնակիցներ, այս դասընթացի միջոցով մենք ծանոթացանք Google Classroom-ի միջավայրին ինչպես ուսուցչի, այնպես էլ աշակերտի կամ սովորողի տեսանկյունից։

Ուսուցիչը կարող է Google Classroom-ում ստեղծել թեմատիկ բլոկներ, ներառել այնտեղ նյութեր, ներառել առաջադրանքներ, թեստեր և ստեղծել հարցերի և պատասխանների համար անհրաժեշտ միջավայր, կարող է տեսնել իր դասարանում առկա աշակերտներին, կազմել էլեկտրոնային մատյան, որտեղ կարող է գնահատել և դիտարկել իր աշակերտների առաջադիմությունը։

Իրենց հերթին, աշակերտներն հնարավորություն ունեն տեսնելու ուսուցչի կողմից ստեղծված նյութերը, կարդալու դրանք, ծանոթանալու դրանց հետ, հնարավորություն ունեն կատարելու առաջադրանքներ, տալու հարցեր, որոնք կարող են քննարկվել բոլոր աշակերտների կամ ուսուցչի հետ անհատական տարբերակով։ Այն շատ հարմար է իր մեջ կողմնորոշվելու, առաջադրանքները կատարելու և դրանք ուսուցչին ուղարկելու համար։

Սիրելի սովորողներ, յուրաքանչյուր էլեկտրոնային գործիք ընդամենը միջավայր է։ Այն կարող է առաջարկել մի փոքր ավելի լավ կամ ավելի վատ, ավելի հարմար կամ անհարմար լուծումներ կրթական գործընթացը կազմակերպելու համար։

Այստեղ շատ կարևոր է, որպեսզի յուրաքանչյուր ուսուցիչ կամ կրթական գործընթացը կազմակերպող յուրաքանչյուր անձ կարողանա ճիշտ պլանավորել և հարմարեցնել ինչպես էլեկտրոնային միջավայրն իր դասընթացին, այնպես էլ դասընթացն՝ էլեկտրոնային միջավայրի պահանջներին և տրված հնարավորություններին։